CELEX: 62007CN0505
Language: da
Date: 2007-11-19 00:00:00
Title: Sag C-505/07: Anmodning om præjudiciel afgørelse indgivet af Tribunal Supremo (Spanien) den 19. november 2007 — Compañia Española de Comercialización de Aceite, SA mod Asociación Española de la Industria y Comercio Exportador de Aceite de Oliva (ASOLIVA), Asociación Nacional de Industriales Envasadores y Refinadores de Aceites Comestibles (ANIERAC) og Administración del Estado

9.2.2008   
            
            
               DA
            
            
               Den Europæiske Unions Tidende
            
            
               C 37/5
            
         Anmodning om præjudiciel afgørelse indgivet af Tribunal Supremo (Spanien) den 19. november 2007 — Compañia Española de Comercialización de Aceite, SA mod Asociación Española de la Industria y Comercio Exportador de Aceite de Oliva (ASOLIVA), Asociación Nacional de Industriales Envasadores y Refinadores de Aceites Comestibles (ANIERAC) og Administración del Estado
   (Sag C-505/07)
   (2008/C 37/06)
   Processprog: spansk
   Den forelæggende ret
   Tribunal Supremo
   Parter i hovedsagen
   
      Sagsøger: Compañia Española de Comercialización de Aceite, SA
   
      Sagsøgte: Asociación Española de la Industria y Comercio Exportador de Aceite de Oliva (ASOLIVA), Asociación Nacional de Industriales Envasadores y Refinadores de Aceites Comestibles (ANIERAC) og Administración del Estado
   Præjudicielle spørgsmål
   
               1)
            
            
               Hører et aktieselskab med et flertal af producenter, oliemøller og producentkooperativer blandt aktionærerne, som dog også tæller pengeinstitutter, til de »organisationer«, som i henhold til artikel 12a i Rådets forordning nr. 136/66/EØF (1) af 22. september 1966 om oprettelse af en fælles markedsordning for fedtstoffer, som affattet ved forordning nr. 1638/98 (2), kan indgå kontrakter om oplagring af olivenolie? Svarer et sådant selskab til producentsammenslutninger og foreninger af sådanne, der er anerkendt efter Rådets forordning (EF) nr. 952/97 (3)?
            
         
               2)
            
            
               Hvis selskabet kan anses for at høre til de »organisationer«, som må foretage oplagringsforanstaltninger, kan den »statslige godkendelse« af sådanne organisationer, som kræves i henhold til artikel 12a i forordning nr. 136/66, da opnås i forbindelse med behandlingen af en til de nationale konkurrencemyndigheder indgivet ansøgning om individuel fritagelse (»godkendelse«)?
            
         
               3)
            
            
               Kræver artikel 12a i forordning nr. 136/66 ubetinget, at Kommissionen i hvert enkelt tilfælde giver bemyndigelse til privat oplagring af olivenolie, eller tillader bestemmelsen, at producenterne indgår aftale om en privat finansieret ordning for opkøb og oplagring af olivenolie, som udelukkende gennemføres på de vilkår og betingelser, som også gælder for privat oplagring med fællesskabsstøtte, med det formål at supplere og lette den fællesskabsstøttede oplagring og uden at overskride grænserne for denne?
            
         
               4)
            
            
               Kan Domstolens praksis ifølge dommen af 9. september 2003 i sagen Milk Marque og National Farmers' Union (sag C-137/00) vedrørende de nationale myndigheders anvendelse af de nationale konkurrenceregler på producentaftaler, der som udgangspunkt kan omfattes af artikel 2 i Rådets forordning nr. 26 (4) (om anvendelse af visse konkurrenceregler inden for produktion og handel med landbrugsvarer), overføres på aftaler, som på grund af deres karakter og kendetegnene ved den pågældende sektor kan påvirke fællesskabsmarkedet for olivenolie som helhed?
            
         
               5)
            
            
               Hvis de nationale konkurrencemyndigheder er beføjede til at anvende de nationale regler på sådanne aftaler, som kan påvirke det marked, som er reguleret af den fælles markedsordning for fedtstoffer, kan disse myndigheder da ubetinget nægte et selskab som appellanten muligheden for at anvende oplagringsordninger for olivenolie, herunder ved »alvorlige forstyrrelser« af markedet som omhandlet i artikel 12a i forordning nr. 136/66?
            
         
      (1)  EFT 172 af 30.9.1966, s. 3025, den danske specialudgave: serie I kapitel 1965-1966, s. 193.
   
      (2)  Rådets forordning (EF) nr. 1638/98 af 20.7.1998 om ændring af forordning nr. 136/66/EØF om oprettelse af en fælles markedsordning for fedtstoffer (EFT L 210, s. 32).
   
      (3)  Rådets Forordning (EF) nr. 952/97 af 20.5.1997 om producentsammenslutninger og foreninger af sådanne (EFT L 142, s. 30).
   
      (4)  EFT 30, s. 993, den danske specialudgave 1959-1962, s. 120.